Zigmas Urbonas

Zigmas Tadas Urbonas (1928 m. spalio 4 d. Pavilnutyje, Švėkšnos valsčius – 2017 m. lapkričio 15 d. Vilniuje) – Lietuvos agronomas, pedagogas, agrarinių mokslų daktaras, visuomenės veikėjas.

 Biografija 
1947 m. baigė Švėkšnos gimnaziją, 1952 m. LŽŪA Agronomijos fakultetą. 1952 m. Šilutės MTS vyriausiasis agronomas. 1952–1954 m. Dotnuvos žemės ūkio mokyklos dėstytojas bei direktoriaus pavaduotojas mokymo reikalams. 1954–1955 m. Vilniaus žemės ūkio mokyklos, 1955–1956 m. Vilniaus zootechnikumo, 1956–1959 m. Šiaulių agrozootechnikumo direktorius. 1959–1961 m. Šiaulių rajono Vykdomojo komiteto pirmininkas. 1960–1975 m. kandidatas į LKP CK narius. 1961–1962 m. Vyriausiosios sovietinių ūkių valdybos prie LSSR MT viršininkas.

1962–1975 m. LŽŪA devintasis rektorius, 1972–1976 m. dar ir Žemės ūkio gamybos valdymo katedros vedėjas; 1970 m. docentas. 1969 m. žemės ūkio mokslų kandidatas.http://www.mokslas.mii.lt/mokslas/SRITYS/duom00.php?pav=U&sritis=B Per Z. Urbono rektoriavimo laikotarpį Akademijoje įsteigta 13 naujų katedrų, pastatytas Akademijos miestelis Noreikiškėse. 1976–1990 m. Žemės ūkio ekonomikos instituto darbo jėgos prognozavimo sektoriaus vedėjas. Paskelbė darbų Lietuvos žemės ūkio aprūpinimo specialistais bei cukrinių runkelių auginimo naujų technologijų diegimo klausimais.

Nepriklausomybės metais buvo žemės ūkio ministro patarėjas ryšiams su LR Seimu ir Vyriausybe, Lietuvos žemės ir miškų ūkio visuomeninių ekspertų kolegijos pirmininkas. 1996 m. Lietuvos socialdemokratų partijos sąraše Šilalės-Šilutės rinkimų apygardoje Nr. 33 kandidatavo į LR Seimo narius.http://www3.lrs.lt/n/rinkimai/seim96/biogr.htm-823.htm Šilutės kraštas. Enciklopedinis žodynas. Prūsija. Šilutė. 2000.

 Įvertinimas 
 1965 m. LTSR nusipelnęs agromomas

 Šaltiniai 

Kategorija:Lietuvos agronomai
Kategorija:Lietuvos žemės ūkio teoretikai
Kategorija:Lietuvos mokyklų direktoriai
Kategorija:Aleksandro Stulginskio universiteto rektoriai